alexandrainst/scandi-wiki huggingface dataset:
Polske voivodskap

Polske voivodskap eller provinsar (polsk województwo) har vore den høgaste administrativ inndelinga i Polen sidan 1300-talet. 1. januar 1999 vart 16 nye voivodskap oppretta, som erstatta 49 tidlegare voivodskap som hadde eksistert sidan 1975. 

I dag er voivodskapa hovudsakleg basert på dei historiske regionane i landet, medan voivodskapa i 1975-1998 var sentrert rundt og kalla opp etter individuelle byar. Den nye inndelinga har voivodskap i storleik frå under 10 000 km² (Opole-voivodskapet) til over 35 000 km² (Masoviske voivodskap) og frå om lag ein million innbyggjarar (Lubusz-voivodskapet) til over fem millionar (Masoviske voivodskap).

Styret av eit voivodskap er delt mellom ein guvernør utpeikt av regjeringa kalla ein voivode (polsk wojewoda), og eit vald råd kalla sejmik, samt eit styre vald av rådet. Leiaren av styret vert kalla marszałek województwa. Voivodskapa er vidare delt inn i powiat (fylke) og gmina (kommunar).

Kart og tabell

Bakgrunnsstoff 
 
 Kart over polske regionar 
 Administrativ inndeling av Polen

Kjelder 
 Denne artikkelen bygger på «Voivodeships of Poland» frå , den 20. mai 2008. 
 

 

nap:Voivodate d%27%27a Pulonnia
Mandatområde

Eit mandatområde var eit landområde som vart administrert av ein stat på oppdrag frå Folkeforbundet etter reglane i artikkel 22 i Folkeforbundets traktat av 28.juni 1919. 
Alle territoria som vart utlagt som mandatområde hadde før første verdskrig vore koloniar under statar som var på taparane si side, primært Tyskland og Tyrkia (Det osmanske riket). Koloniane vart omfordelte til vinnarane av verdskrigen, primært Storbritannia som fekk Palestinamandatet og mandatet Mesopotamia og Frankrike som fekk mandatet Syria (Alawittarstaten). 
Opprettinga av desse mandatområda vidareførte i praksis dei tidlegare koloniane, bortsett frå at leiaren for Mandatområdet no formelt sett tok på seg visse pliktar.

Kolonialisme
Folkerett
Palestinamandatet

Palestinamandatet eller Britisk Palestinamandat var eit mandatområde nedsett av Folkeforbundet som omfatta områda Palestina og Transjordan. I dag omfattar dette statane Israel, Jordan og Dei palestinske sjølvstyresmaktene (Vestbreidda og Gaza).

Palestinamandatet vart nedsett i 1920 og oppløyst i 1948. I 1922 vart Transjordania formelt oppretta som stat, men Storbritannia held fram med å styre det meste av økonomiske, militære og utanrikspolitiske spørsmål. I 1946 sa Storbritannia frå seg denne makta og Det hashimittiske kongeriket Jordan vart proklamert. I 1947 overlet Storbritannia formelt ansvaret for Palestina til FN, noko som førte til FNs delingsplan av november 1947, som tok sikte på å dele området inn i éin jødisk og éin arabisk stat. Storbritannia trekte ut sine siste militære styrkar frå mandatområdet 14.mai 1948, same dag som staten Israel vart proklamert. I krigen som følgde delingsplanen vann Israel suverent over palestinarane og deira arabiske grannar. Israelarar kalla krigen for Sjølvstendekrigen, medan Palestinarar kalla den for Al Nakba (katastrofen). Krigen markerte byrjinga på konflikten mellom Israel og palestinarane.

Det britiske samveldet
Den fruktbare halvmånen
Israelsk historie
Jordansk historie
Palestinsk historie
Zionisme
Politiske einingar i Israel
Maria Mittet

Maria Haukaas Mittet () er ein norsk songar og skodespelar. Ho vann Melodi Grand Prix 2008 og fekk representere Noreg i Eurovision Song Contest 2008, der ho enda på femteplass. I 2009 deltok ho i Melodifestivalen og i 2010 deltok ho i Melodi Gand Prix for andre gong. I den tredje delfinalen, og i finalen under Melodi Grand Prix 2011 framførte ho to låtar saman med diverse andre artistar som også har vore med i Melodi Grand Prix.

I 1991 fekk ho tittelrolla som Annie i musikalen med same namn på Bryggeteateret i Oslo. Ho fekk hovudrolla i Trollmannen frå Oz på Det Norske Teatret i 1995. I 2003 meldte ho seg på audition til talentkonkurransen Idol. Ho blei raskt definert som blant dei mest dyktige av deltakarane men blei stemt ut halvvegs i showet.

I september 2004 debuterte ho som soloartist med singelen «Breathing», utgitt av Bonnier. Singelen låg på VG Lista Topp 20 i ti veker med femteplass som beste notering. I januar 2005 kom singel nummer to; «Should've». I februar 2005 kom albumet Breathing. Dagbladet meinte plata inneheldt forutseibar A4-pop og gav terningkast to. VG var meir positive og gav plata fire.

Maria Mittet vann Norsk Melodi Grand Prix 2008 med songen «Hold On Be Strong», skriven av Mira Craig, og representerte Noreg i finalen i den internasjonale tevlinga Eurovision Song Contest 2008 i Beograd i Serbia. Storeng fekk 182 poeng og enda på femteplass.

8. januar 2011 urframførte ho den offisielle Ski-VM songen under Idrettsgallaen 2011 i Hamar OL-Amfi.

5. februar song under pausen i sistesjansen i Melodi Grand Prix 2011, saman med Åge Sten Nilsen. Nesten helt på slutten av fremføringa tok ha fyrst av seg kjola, så ein jakke og eit skjørt og så ein kjole til, så ho hadde til saman fire forskjellige plagg på seg då ho byrja.

Ho er gift med skodespelaren Hans Marius Hoff Mittet.

Diskografi 

 2005: Breathing
 2008: Hold On Be Strong
 2010: Make My Day

Norske musikarar
Norske songarar
Folk frå Senja
Melodi Grand Prix 2008-deltakarar
Melodi Grand Prix 2010-deltakarar
Norske Eurovision Song Contest-deltakarar
Allsang på grensen
Norske Skal vi danse-deltakarar
Melodi Grand Prix-vinnarar
Norske Idol-deltakarar
Melodifestivalen-deltakarar
Melodi Grand Prix-programleiarar
Eurovision Song Contest 2008-deltakarar
Melodifestivalen 2013-låtskrivarar
Surrey

Surrey er eit grevskap i det søraustlege England. Det blir rekna som eit av Home Counties, og grensar mot Hampshire, Berkshire, Stor-London, Kent, East Sussex og West Sussex.

Tidlegare var administrasjonssenteret Guildford, som er ein katedralby og heimby for Universitetet i Surrey. Det blei så flytta til Kingston, som på grunn av ei grenseendring ikkje lenger ligg i Surrey. Det er derfor planar om å flytte administrasjonen til Woking. 

På grunn av nærleiken til London er mange av dei som bur i landsbyane i Surrey pendlarar, folketettleiken er høgare enn i nabogrevskapa og normalinntekta ligg noko over landsgjennomsnittet.

Mykje av Surrey er i eit område som blir kalla «Det grøne beltet», og det er derfor laga ei rekkje gangvegar, vegar for hestetrafikk, allmenningar og private område med fri ferdsel for publikum. Dette har ført til at Surrey tilbyr mange landlege fritidsaktivitetar, og at det er svært mange hestar i grevskapet.

Det høgaste punktet er Leith Hill ved Dorking, omkring 295 m.o.h.

Bakgrunnsstoff 
 Surrey grevskapsråd
 Interaktivt kart over Surrey 
 Historie i Surrey
VTI Fotball

Volda TI Fotball er blant dei største på Sunnmøre med nærare 50 påmelde lag i kretsseriane. A-laget for menn spelar i 2017 i 4. divisjon (nivå 5), men var frå 1988 og det meste av 1990-åra på nivå 3 i Noreg. A-laget for kvinner spelar i 2015 i 2. divisjon. Klubben har alltid hatt studentar og skuleelevar blant sine spelarar sjølv om lokale spelarar har utgjort fleirtalet av spelarane i klubben.

Volda TI Fotball er ei vidareføring av Volda Fotballag vart starta opp i 1916. Fotballaget kom som eit tillegg til Voldens Turnforening, som vart stifta allereie i 1899. Seinare vart fotballaget ein del av overbygginga VTI (Volda Turn og Idrottslag) som vart til etter andre verdskrigen i 1945.

Bakgrunnsstoff 
 Volda TI Fotballs heimeside 

Volda kommune
Fotballag frå Sunnmøre
Skipingar i 1916
Black Hole Sun

Black Hole Sun er ein song av det amerikanske grungebandet Soundgarden på albumet deira Superunknown frå 1994. Songen er skriven av Chris Cornell og vart gjeven ut på singel i USA der han gjekk inn på Topp 10 på singellista og kom på 1. plass på Modern Rock Tracks.

Soundgarden-songar
Songar om sola
Reise, Reise

Reise, Reise (tysk for "tur, tur" eller "reis, reis") er det tyske industrimetallbandet Rammstein sitt fjerde studioalbum. Det blei utgjeve 27. september 2004 i Tyskland og kort etterpå i resten av Europa. I Nord-Amerika blei det gjeve ut 16. november same året.

Brukt i "Reise, Reise aufstehen! Kommt hoch nach alter Seemannsart", eit gammalt sjømannsuttrykk brukt for å vekkja andre sjømenn, tyder tittelen "reis opp, reis opp".

Spor 

 «Reise, Reise»
 «Mein Teil»
 «Dalai Lama»
 «Keine Lust»
 «Los»
 «Amerika»
 «Moskau»
 «Morgenstern»
 «Stein um Stein»
 «Ohne Dich»
 «Amour»

Rammstein-album
Musikkalbum frå 2004
Kujaviskpommerske voivodskap

Kujaviskpommerske voivodskap (polsk województwo kujawsko-pomorskie eller berre Kujawsko-Pomorskie) er ein av 16 voivodskap i Polen. Det ligg midt i den nordlege delen av Polen på grensa mellom dei to historiske regionane som han har fått namn etter: Kujavia (polsk Kujawy) og Pommern (polsk Pomorze).

Historie og administrasjon 
Kujaviskpommerske voivodskap vart danna 1. januar 1999, ut av dei tidlegare voivodskapa Bydgoszcz, Toruń og Włocławek.

Funksjonane som regionshovudstad er fordelt på dei to byane Bydgoszcz og Toruń. Bydgoszcz er sete for den sentralt utpeikte guvernøren eller voivoden, medan Toruń er setet for den valde regionsforsamlinga eller sejmik.

Naboregionar 
Kujaviskpommerske voivodskap grensar til fem andre voivodskap. Desse er Pommerske voivodskap i nord, Ermelandskmasuriske voivodskap i nordaust, Masoviske voivodskap i aust, Łódź-voivodskapet i sør og Storpolske voivodskap i sør og vest.

Byar 
Voidodskapet inneheld 52 byar. Innbyggjartala i lista nedanfor er offisielle tal frå 2006 ):

1. Bydgoszcz (364 953)
2. Toruń (207 381)
3. Włocławek (119 608)
4. Grudziądz (99 299)
5. Inowrocław (77 095)
6. Brodnica (27 624)
7. Świecie (25 614)
8. Chełmno (20 388)
9. Nakło nad Notecią (19 409)
10. Rypin (16 565)
11. Chełmża (15 273)
12. Solec Kujawski (15 060)
13. Lipno (14 834)
14. Żnin (14 052)
15. Tuchola (13 935)
16. Wąbrzeźno (13 796)
17. Golub-Dobrzyń (13 006)
18. Mogilno (12 359)
19. Aleksandrów Kujawski (12 359)
20. Ciechocinek (10 855)
21. Koronowo (10 784)
22. Kruszwica (9 373)
23. Szubin (9 326)
24. Sępólno Krajeńskie (9 258)
25. Janikowo (9 111)
26. Barcin (7 810)

27. Gniewkowo (7 254)
28. Nowe (6 252)
29. Strzelno (6 054)
30. Pakość (5 789)
31. Więcbork (5 788)
32. Radziejów (5 756)
33. Kcynia (4 679)
34. Brześć Kujawski (4 522)
35. Piotrków Kujawski (4 509)
36. Łabiszyn (4 473)
37. Mrocza (4 203)
38. Janowiec Wielkopolski (4 114)
39. Kowalewo Pomorskie (4 055)
40. Jabłonowo Pomorskie (3 658)
41. Kowal (3 484)
42. Skępe (3 442)
43. Łasin (3 276)
44. Lubraniec (3 207)
45. Izbica Kujawska (2 783)
46. Dobrzyń nad Wisłą (2 269)
47. Kamień Krajeński (2 251)
48. Nieszawa (2 012)
49. Chodecz (1 936)
50. Radzyń Chełmiński (1 915)
51. Górzno (1 362)
52. Lubień Kujawski (1 299)

Kjelder 
 Denne artikkelen bygger på «Kuyavian-Pomeranian Voivodeship» frå ,  den 21. mai 2008.
Charlotte Perrelli

Anna Jenny Charlotte Perrelli () er ein svensk songar. Ho vann Melodifestival 1999 og representerte Sverige i Eurovision Song Contest 1999 i Jerusalem i Israel der ho vann. I 2008 vann ho igjen Melodifestivalen og representerte Sverige i Eurovision Song Contest for andre gong. I 2012 deltok ho for tredje gong i Melodifestivalen, der ho enda på femteplass i den fjerde deltevlinga.

Diskografi 
1999 - Charlotte
2001 - Miss Jealousy
2004 - Gone Too Long
2006 - I din röst
2008 - Hero
2008 - Rimfrostjul
2012 - The Girl

Svenske songarar
Svenske Eurovision Song Contest-deltakarar
Allsang på grensen
Eurovision Song Contest-vinnarar
Melodifestivalen 2008-deltakarar
Melodifestivalen-vinnarar
Melodifestivalen 2012-deltakarar
Melodifestival 1999-deltakarar
Melodifestivalen 2021-deltakarar
Melodifestival-vinnarar
Melodifestivalen-programleiarar
Eurovision Song Contest 1999-deltakarar
Eurovision Song Contest 2008-deltakarar
Kometkoma

For andre tydingar av oppslagsordet, sjå Koma (fleirtyding).

Komaen (frå latinsk: hår) er den tåkete innpakninga rundt kometkjernen. Ho blir danna når kometen passerer nære sola på sin særs elliptiske bane rundt ho, då delar av overflata sublimerer.

Komaen er generelt sett saman av is og støvpartiklar. Større partiklar blir verande att langs kometbanen medan dei mindre blir skuvde vekk av solvinden og strålingstrykket til sollyset.

Komaen gjev kometen ein uklar utsjånad i teleskop og gjer han der merkbart forskjellig ifrå stjerner. 

NASA sin Stardust-sonde hadde som føremål å samla prøver av ein koma.

Kjelde 

 Denne artikkelen bygger på «Coma (cometary)» frå , den 21. mai 2008.
Eurovision Song Contest 2007

Eurovision Song Contest 2007 vart arrangert i Hartwall-areena i Helsingfors i Finland, etter at finnane hadde vunne konkurransen i Aten året før med Lordi sin song «Hard Rock Hallelujah».

Den serbiske deltakaren Marija Šerifović vann tevlinga med songen «Molitva».

Fjernsynssendingane til NRK vart kommentert av Per Sundnes.

Bidraga

Semifinalen 
I semifinalen deltok heile 28 land, det høgaste taket på deltakarland i ein semifinale i ESC: Dei ti dårlegaste plasserte landa frå finalen i 2006 og landa som ikkje kvalifiserte seg frå semifinalen i 2006. I tillegg deltok debutantlanda Tsjekkia, Georgia, Montenegro og Serbia samt Austerrike og Ungarn som kom tilbake etter å ha stått over tevlinga i 2006. Monaco trakk seg frå tevlinga og har ikkje deltatt sidan. Land markert med rosa bakgrunn kvalifiserte seg til finalen.

Finalen 
I finalen deltok 24 land: «dei fire store» (Frankrike, Storbritannia, Spania og Tyskland), dei ti beste landa frå semifinalen og dei ti beste landa frå finalen i 2006. Finalen vart arrangert lørdag 12. mai.

Galleri

Artistar som har delteke tidlegare

Sjå òg 
 Junior Eurovision Song Contest 2007
 OGAE Second Chance Contest 2007

Kjelder 

Musikk i 2007
Eurovision Song Contest etter år
Adiabatisk prosess

Ein adiabatisk prosess eller ein isokalorisk prosess er ein termodynamisk prosess der det ikkje skjer varmeutveksling mellom ei væske og omgjevnadane. Uttrykket «adiabatisk» kjem frå gresk og tyder «ugjennomtrengeleg». Ei adiabatisk grense er til dømes ei grense der varme ikkje kan trenge gjennom og systemet vert då kalla adiabatisk (eller termalt) isolert. Ein isolert vegg fungerer tilnærma som ei adiabatisk grense. 

Ein adiabatisk prosess som er reversibel vert òg kalla ein isentropisk prosess. I tillegg er ein adiabatisk prosess som er irreversibel og som ikkje gjer noko arbeid ein isentalpisk prosess. 

Det motsette tilfellet, der varme vert utveksla med omgjevnadane slik at temperaturen er konstant, vert kalla ein isoterm prosess. Sidan temperatur er termodynamisk konjugert til entropi, er den isoterme prosessen konjugat til den adiabatiske prosessen for reversible transformasjonar. 

Ein kan rekne ein transformasjon av eit termodynamisk system som adiabatisk når han er rask nok til at ikkje særleg varme vert utveksla mellom systemet og omgjevandane. I det motsette tilfellet kan ein transformasjon av eit termodynamisk system reknast som isoterm om han er sakte nok til at temperaturen i systemet er konstant ved hjelp av varmeutveksling med omgjevnadane.

Sjå òg 

 Adiabatisk temperaturendring
 Syklisk prosess
 Termodynamikken si første lov
 Isobar prosess
 Isokor prosess
 Isoterm prosess
 Polytropisk prosess
 Termodynamisk entropi
 Kvasistatisk likevekt
 Total lufttemperatur

Kjelder 
 Denne artikkelen bygger på «Adiabatic process» frå , den 21. mai 2008. 
 
Bakgrunnsstoff
Adiabatisk. I Store norske leksikon

Termodynamiske prosessar
Atmosfærisk termodynamikk
Eurovision Song Contest 2003

Eurovision Song Contest 2003 vart sendt den 24. mai 2003 frå Olimpiskā Skonto halle i Riga i Latvia, i og med at Latvia året før hadde vunne tevlinga med «I Wanna» framført av Marie N, som var programleiar dette året i lag med Renars Kaupers.

Bidraga

Finale

Røystegjeving

12 poeng

Under er lista over landa som fekk 12 poeng.

Kart

Sjå òg 
 Junior Eurovision Song Contest 2003

Kjelder 

Musikk i 2003
Eurovision Song Contest etter år
Svart dverg

Må ikkje forvekslast med svarte hòl, nøytronstjerner eller brune dvergar.
Svart dverg er eit teoretisk stadium i stjernutviklinga når ein kvit dverg har blitt så avkjøla at han ikkje lengre sender ut elektromagnetisk stråling og såleis opptrer som svart. 
Ein reknar med at tida det tek for at ein kvit dverg skal ha blitt nedkjøla nok er på meir enn 13,7 milliardar år, noko som er den antekne alderen på universet, slik at ingen svarte dvergar enno eksisterer.

Kvite dvergar blir etter kvart meir og meir avkjøla dess eldre dei blir, då dei ikkje generer noko varme sjølve, men sender ut energi laga av kjernefusjon då dei framleis var aktive stjerner. Denne avkjølingsprossesen tek svært lang tid; eit estimat går ut på at det vil ta 1015 år, dvs. éin billiard år, før ein kvit dverg har nådd ein temperatur på 5 K.

Sjå òg 

 kvit dverg
 degenerert materie

Fotnotar 

Stjernetypar
Kvite dvergar
Tengen Toppa Gurren Lagann

Tengen Toppa Gurren Lagann er ein japansk anime som blei lansert den 1. april 2007. Han er animert av Gainax og produsert av Animex og Konami. Seriens siste episode blei sendt 30. september 2007. Det er venta ein film av serien.

Anime
Manga
Lublin-voivodskapet

Lublin-voivodskapet (polsk województwo lubelskie eller berre Lubelskie) er ein av 16 voivodskap i Polen. Det ligg aust i Polen og vart oppretta 1. januar 1999 av dei tidlegare voivodskapa Lublin, Chełm, Zamość, Biała Podlaska, Tarnobrzeg og Siedlce. Voivodskapet har fått namn etter den største byen og hovudstaden, Lublin.

Lublin-voivodskapet grensar til Subkarpatiske voivodskap i sør, Święty Krzyż-voivodskapet i sørvest, Masoviske voivodskap i vest og nord, Podlasie-voivodskapet langs ei kort grense i nord og Kviterussland og Ukraina i aust. I 2006 hadde provinsen  og eit areal på .

Historie 

Den historiske regionen som utgjorde området som Lublin-voivodskapet ligg i før delingane av Polen, vart kalla Lubelszczyzna. Det har vore provinsar sentrert rundt Lublin gjennom det meste av historia til Polen. 

Før den andre verdskrigen var området eit av dei største sentra før jødedom. Før midten av 1500-talet var det eit fåtal jødar i området, konsetert i Lublin, Kazimierz Dolny og kanskje Chełm, men då nye private byar vart bygd i området flytta mange jødar her for å utvikle handel og servicenæring. . På midten av 1700-talet var det ein stor del jødar i Kraśnik, Lubartów og Łęczna. På 1900-talet utgjorden jødane 70 % av innbyggjartalet i elleve byar og nær 100 % av folketalet i Laszczów og Izbica. 

Før krigen budde 300 000 jødar i regionen, og her vart konsentrasjonsleirane Majdanek og Belzec bygd, samt fleire arbeidsleirar (Trawniki, Poniatowa, Budzyn, Puławy, Zamość, Biała Podlaska og i Lublin Lindenstraße 7, Flugplatz og Sportplatz), som produserte militærutstyr for Wehrmacht og Luftwaffe). Dette var ein gong ein av dei støreste leirane der arbeidarane arbeidde under tvang i det okkuperte Europa med om lag 45 000 jødar. Etter krigen forlet stort sett dei få gjenlevande jødane området.

Byar 
Voivodskapet inneheld 41 byar. Folketala er frå 2006 ):

1. Lublin (354 272)
2. Chełm (67 989)
3. Zamość (66 613)
4. Biała Podlaska (58 010)
5. Puławy (49 839)
6. Świdnik (40 037)
7. Kraśnik (36 072)
8. Łuków (30 564)
9. Biłgoraj (27 225)
10. Lubartów (22 950)
11. Łęczna (21 689)
12. Tomaszów Lubelski (20 118)
13. Krasnystaw (19 434)
14. Hrubieszów (18 617)

15. Dęblin (17 933)
16. Międzyrzec Podlaski (17 162)
17. Radzyń Podlaski (16 133)
18. Włodawa (13 630)
19. Janów Lubelski (11 938)
20. Parczew (10 281)
21. Poniatowa (9 911)
22. Ryki (9 716)
23. Opole Lubelskie (8 832)
24. Bełżyce (7 054)
25. Terespol (5 969)
26. Szczebrzeszyn (5 299)
27. Bychawa (5 285)
28. Rejowiec Fabryczny (4 533)

29. Nałęczów (4 243)
30. Kazimierz Dolny (3 572)
31. Kock (3 478)
32. Tarnogród (3 372)
33. Zwierzyniec (3 344)
34. Krasnobród (3 047)
35. Stoczek Łukowski (2 719)
36. Annopol (2 690)
37. Piaski (2 626)
38. Józefów (2 450)
39. Ostrów Lubelski (2 245)
40. Tyszowce (2 242)
41. Frampol (1 415)

Administrativ inndeling 
Lublin-voivodskapet er delt inn i 24 fylke eller powiat. Av desse er det fire byfylke og 20 landfylke. Desse er vidare delt inn i 213 gmina eller kommunar.

Kjelder 
 Denne artikkelen bygger på «Lublin Voivodeship» frå , den 21. mai 2008.
Eurovision Song Contest 2008

Eurovision Song Contest 2008 vart arrangert i Beograd i Serbia 20., 22. og 24. mai 2008. Dette var den 53. gongen det vart arrangert Eurovision Song Contest. Det var Dima Bilan frå Russland som vann finalen med songen «Believe».

Bidraga

Semifinale 1 
Den fyrste semifinalen vart arrangert tirsdag 20. mai 2008. 19 land deltok, og ti av dei kvalifiserte seg for finalen: Dei ni bidraga som fekk flest telefonrøyster, mens fagjuryane valde Polen som den tiande finalisten. Polen enda på tiandeplass hos tv-sjåarane og hadde dimed kvalifisert seg dersom fagjuryene ikkje hadde hatt noen påvirkning. Dei førehandskvalifiserte landa Tyskland og Spania kunne røyste i denne semifinalen. Land markert med rosa bakgrunn, kvalifiserte seg i til finalen. Landet med bronsebakgrunn var juryens val.

Semifinale 2 
Den andre semifinalen vart arrangert torsdag 22. mai 2008. 19 land deltok, og ti av dei kvalifiserte seg for finalen: Dei ni bidraga som fekk flest telefonrøyster, mens fagjuryane valde Sverige som den tiande finalisten. Dei forhåndskvalifiserte landene Frankrike, Serbia og Storbritannia kunne røyste i denne semifinalen. Land markert med rosa bakgrunn, kvalifiserte seg i til finalen. Landet med bronsebakgrunn var juryens valg.

Finalen 
I finalen deltok 25 land: «dei fire store» (Frankrike, Storbritannia, Spania og Tyskland), vertslandet Serbia og totalt 20 land frå dei to semifinalane. Finalen vart arrangert lørdag 24. mai 2008. Under er det offisielle resultatet.

Røystegjeving

Semifinale 1

12 poeng i semifinale 1 
Under er lista over landa som fekk 12 poeng i semifinale 1:

Semifinale 2

12 poeng i semifinale 2 
Under er lista over landa som fekk 12 poeng i semifinale 1:

Finalen 
Poenggjevande land er organisert i same rekkefølgje som under røystegjevinga i finalen.

12 poeng i finalen 
Under er lista over landa som fekk 12 poeng i finalen:

Artistar som har delteke tidlegare

Kommentatorar 
I desember 2007 vart det sagt at Per Sundnes ikkje skulle kommentere årets utgåve for NRK. Til slutt vart han likevel kommentator, men denne gongen saman med Nitimen-programleiar Hanne Hoftun.

Andre kommentatorar i år:

  Belgia - Baart Peeters og Andre Vermeulen
  Danmark - Nikolaj Molbech
  Estland - Marko Reikop
  Finland - Jaana Pelkonen,Mikko Peltola og Asko Murtomäki (på finsk)/Thomas Lundin (på svensk)
  Frankrike - Jean-Paul Galtier og Julien Lepers
  Tyskland - Peter Urban
  Hellas - Maggira søstrene
  Ungarn - Gabor Gundel Takacs
  Irland - Marty Whelan,Larry Gogan(RTE Radio 1)
  Noreg - Hanne Hoftun
  Polen - Artur Orzech
  Portugal - Isabel Angelino
  Slovenia - Andrej Hofer
  Spania - Jose Luis Uribarri
  Sverige - Kristian Luuk og Josef Sterzenbach
  Sveits - Sven Epiney
  Storbritannia - Terry Wogan

Sjå òg 
 Junior Eurovision Song Contest 2008
 OGAE Second Chance Contest 2008

Referansar 

Musikk i 2008
Eurovision Song Contest etter år
Den hellige Dorotheas kapell

Den hellige Dorotheas kapell er eit privat kapell på Tranøy i Hamarøy. 

Kapellet er oppført ved den gamle losstasjonen på Tranøy av Vibeke Stavøy og Geir Solli, men det vert bruka av kyrkjelyden i soknet til årlege gudstenester, og det vert bruka til bryllaup. Kapellet stod ferdig 24. juni 2006, og vart vigsla av biskop Øystein I. Larsen same sommaren.

Refransar 

Kyrkjer i Hamarøy
Kyrkjer i Ofoten prosti
Norske kyrkjer frå 2006